b'\n_START_ARTICLE_\nGarcilaso de la Vega (pesnik)\n_START_SECTION_\n\xc5\xbdivljenje\n_START_PARAGRAPH_\nGarcilaso de la Vega se je rodil med letoma 1498 in 1501 v Toledu kot tretji otrok Garcilasa de la Vege, gospoda Arcosa in vi\xc5\xa1jega poveljnika Leona v Santiagovem redu (Orden de Santiago) in Sanche Guzm\xc3\xa1n, gospe Batreca in Cuerve._NEWLINE_Po o\xc4\x8detovi smrti se je izobra\xc5\xbeeval na \xc5\xa0panskem dvoru, kjer je leta 1519 spoznal dobrega prijatelja in znanega \xc5\xa1panskega pesnika Juana Bosc\xc3\xa1na. Garcilaso je pod Bosc\xc3\xa1novim vplivom za\xc4\x8del ceniti poezijo, \xc5\xa1e posebej poezijo pesnika Ausi\xc3\xa0sa Marche, ki je kasneje vplivala na pesni\xc5\xa1ko delo Garcilasa._NEWLINE_Leta 1520 je za\xc4\x8del slu\xc5\xbeiti kot vojak (Contino real) pod kraljem Karlom I.. V tem \xc4\x8dasu se je nau\xc4\x8dil ve\xc4\x8d jezikov (gr\xc5\xa1\xc4\x8dine, latin\xc5\xa1\xc4\x8dine, italijan\xc5\xa1\xc4\x8dine in franco\xc5\xa1\xc4\x8dine), umetnosti sabljanja, nau\xc4\x8dil pa se je tudi igrati na citre, harfo in lutnjo. Garcilaso se je leta 1530 preselil s kraljem Karlom I \xc5\xa1panskim v Bolongo, kjer je bil slednji okronan za cesarja. Tam je \xc5\xbeivel eno leto, do izgnanstva na otok de Schut na Donavi, potem pa se je preselil v Neapelj. _NEWLINE_Po vrnitvi v \xc5\xa0panijo, novembra 1523 je bil imenovan za oboro\xc5\xbeenega viteza Santiagovega redu v cerkvi svetega Avgustina v Pamploni. _NEWLINE_Med napadom na utrdbo Le Muy v Provansi je bil hudo po\xc5\xa1kodovan, zato se je preselil v Nico, kjer je leta 1536 umrl._NEWLINE_Ob vrnitvi v Toledo, leta 1525, se je poro\xc4\x8dil z Eleno de Z\xc3\xba\xc3\xb1iga, sestro kralja Karla I. \xc5\xa1panskega.\n_START_SECTION_\nPoezija\n_START_PARAGRAPH_\nPoezija Garcilasa de la Vege se deli na tisto, ki je bila napisana pred njegovo selitvijo v Neapelj, in na tisto, ki je bila napisana potem. V Neaplju je Garcilaso za\xc4\x8del pisati pod vplivom italijanskih avtorjev, \xc5\xa1e posebej petrarkistov in njihove vodje, Francesca Petrarce._NEWLINE_V Italiji je utrdil svoj klasicisti\xc4\x8dni slog pisanja in na novo spoznal klasi\xc4\x8dne rimske avtorje, Horacija, Vergilija ter Ovidija, prav tako pa je spoznal dela klasi\xc4\x8dnih gr\xc5\xa1kih avtorjev._NEWLINE_Opus Garcilasa de la Vege zajema \xc5\xa1tirideset sonetov, pet pesmi, ena oda, dve \xc5\xbealostinki, ena idila, tri elegije in \xc5\xa1e nekaj pesmi napisanih v posebnem \xc5\xa1panskem slogu. Njegove pesmi so prvi\xc4\x8d objavili po njegovi smrti, leta 1543, kot dodatek zbirki del Juana Bosc\xc3\xa1na (Obras de Juan Bosc\xc3\xa1n).'